174 Jurnalul Oficial al Uniunii Europene 02/vol. 17 32005R0025 8.1.2005 JURNALUL OFICIAL AL UNIUNII EUROPENE L 6J4 REGULAMENTUL (CE) NR. 25/2005 AL COMISIEI din 7 ianuarie 2005 de modificare a Regulamentului (CE) nr. 32/2000al Consiliului privind prelungirea contingentelor tarifare comunitare pentru produsele manufacturate din iută și nucă de cocos COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 32/2000 al Consiliului din 17 decembrie 1999 privind deschiderea și modul de gestionare ale unor contingente tarifare comunitare consolidate în cadrul GATT și ale altor contingente tarifare comunitare care definesc modalitățile de modificare sau de adaptare a contingentelor res- pective și de abrogare a Regulamentului (CE) nr. 1808/95 (!), în special articolul 9 alineatul (1) litera (b) a doua liniuță, întrucât: (1) În conformitate cu oferta pe care a depus-o Comunitatea în cadrul Conferinței Națiunilor Unite pentru Comerț și Dezvoltare (UNCTAD) și paralel cu sistemul său de prefe- rințe generalizate (SPG), din 1971, Comunitatea a deschis pentru produsele manufacturate din iută și nucă de cocos, originare din anumite țări în curs de dezvoltare, preferințe tarifare care constau în reducerea progresivă a drepturilor din Tariful Vamal Comun și, din 1978 până la 31 decem- brie 1994, în suspendarea totală a acestor drepturi. (2) De la intrarea în vigoare, la 1 ianuarie 1995, a noului sistem SPG, Comunitatea a procedat, în marginea GATT, în mod autonom, prin Regulamentul (CE) nr. 2511/2001 al Comisiei () de modificare a Regulamentului (CE) nr. 32/2000 al Consiliului, la deschiderea de contingente tarifare comunitare pentru produse manufacturate din iută și nucă de cocos cu taxă zero pentru cantități stabilite, până la 31 decembrie 2004. (3) Întrucât sistemul de preferințe generalizate s-a prelungit până la 31 decembrie 2005 în conformitate cu Regula- mentul (CE) nr. 2211/2003 al Consiliului (3), este deci necesar să se prelungească și regimul contingentelor tari- fare pentru produsele manufacturate de iută și nucă de cocos până la 31 decembrie 2005. (4)  Măsurile prevăzute de prezentul regulament sunt în conformitate cu avizul Comitetului Codului Vamal, ADOPTĂ PREZENTUL REGULAMENT: Articolul 1 În anexa III la Regulamentul (CE) nr. 32/2000, pentru numerele de ordine 09.0107, 09.0109 și 09.0111, în coloana a cincea (Perioada contingentară), „de la 1.1.2003 la 31.12.2003 și de la 1.1.2004 la 31.12.2004” se înlocuiește cu „de la 1.1.2005 la 31.12.2005”. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 ianuarie 2005. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 ianuarie 2005. (!) JOL5, 8.1.2000, p. 1. Regulament astfel cum a fost modificat ultima dată prin Regulamentul (CE) nr. 545/2004 al Comisiei (JO L 87, 25.3.2004, p. 12). Pentru Comisie Lăszlo KOVACS Membru al Comisiei () JOL339,21.12.2001, p. 17. () JOL332,19.12.2003, p. 1.